stanford-oval/wikipedia huggingface dataset:
Robert Koch -instituutti
Aiheesta muualla

Wikimedia Commonsissa on kuvia tai muita tiedostoja aiheesta .
Robert Koch -instituutin kotisivu (englanniksi) (rki.de)
COVID-19: Fallzahlen in Deutschland und weltweit (Arkistoitu – Internet Archive) (saksaksi) (rki.de)
Robert Koch-Institut: COVID-19-Dashboard (Saksan koronavirus covid-19 -tapausten alueellinen jakautuminen ArcGis-kartalla) (saksaksi) (rki.de via arcgis.com)
Valtiollisia tai maanosan kansanterveyslaitoksia
| --- | --- |
Eurooppa:   ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:   IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:    Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:   ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:  AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data  Saksa  Yhdysvallat  Tšekki  Kroatia 
Tieteilijät:  CiNii
Sami Niku

| Sami Niku |
| --- | --- |

Henkilötiedot
Syntynyt: 10. lokakuuta 1996 (ikä 28) Haapavesi, Suomi
Kansalaisuus:   Suomi
Jääkiekkoilija
Lempinimi:  Sampo
Pelipaikka:  puolustaja
Maila:  vasen
Pituus:  185 cm
Paino:  88 kg
Seura
Seura:  EHC Kloten
Sarja:  National League
Pelinumero:  8
Pelaajaura
Pääsarjaura:  2014–
Aik. seurat:  JYP-Akatemia (Mestis) JYP (SML) Manitoba Moose (AHL) Winnipeg Jets (NHL) Montreal Canadiens (NHL) Laval Rocket (AHL) Ilves (SML)
NHL-varaus:  198. varaus, 2015 Winnipeg Jets
Sami Petteri Niku (s. 10. lokakuuta 1996 Haapavesi) on suomalainen jääkiekkopuolustaja, joka pelaa Sveitsin National Leaguen EHC Klotenissa. Hän on pelannut urallaan myös yhteensä 67 NHL-ottelua Winnipeg Jetsissa ja Montreal Canadiensissa tehopistein 2+14=16.
Ura > Seuraura > Uran alku JYPissä

Niku on JYPin kasvatti. Hän pelasi jo 16-vuotiaana valtaosan kaudesta 2012–2013 joukkueen A-nuorissa tehden 30:ssa runkosarja- ja kuudessa pudotuspeliottelussa kahdeksan syöttöpistettä. Kaudella 2013–2014 Niku teki 20 runkosarjaottelussa 14 tehopistettä, ja hän sai kaudella myös näyttöpaikan Mestis-joukkue JYP-Akatemiassa, jossa 17-vuotiaan Niku teki tulokaskaudellaan 30 runkosarjaottelussa kolme syöttöpistettä.
Kaudeksi 2014–2015 Niku nostettiin JYP:n SM-liigarinkiin, mutta hän aloitti kautensa Mestiksen JYP-Akatemiassa. Niku pelasi kuitenkin ensimmäisen liigapelinsä jo 16. syyskuuta 2014 pelatussa kauden kolmannessa ottelussa Hämeenlinnan Pallokerhoa vastaan, vain 17-vuotiaana. Hän sai ottelussa jääaikaa 9.16 minuuttia. Kaikkiaan Niku pelasi kauden aikana JYP:ssä 12 runkosarja- ja yhden Mestarien liigan ottelun keräten yhden syöttöpisteen. Suurimman osan kaudestaan hän pelasi JYP-Akatemiassa, jonka tehokkain puolustaja hän oli tehopistein 3+22=25. Niku sijoittui Mestiksen puolustajien pistepörssissä kymmenenneksi. Niku voitti kevään 2015 pudotuspeleissä joukkueen sisäisen tehotilaston lukemalla +2. Huhtikuussa 2015 hän teki kolmivuotisen jatkosopimuksen JYPin kanssa.
Winnipeg Jets varasi Nikun seitsemännellä kierroksella 198. pelaajana NHL:n varaustilaisuudessa vuonna 2015. Varsinaisella SM-liigan tulokaskaudellaan 2015–2016 hän keräsi 38 runkosarjaottelussa tehopisteet 4+7=11. Niku teki SM-liigauransa ensimmäisen maalin 22. tammikuuta 2016 pelatussa ottelussa Vaasan Sportia vastaan. Henry Saleva valitsi hänet ottelun Alumnien tähtien ykköstähdeksi. Niku pelasi kauden aikana myös kuusi CHL-ottelua keräten yhden syöttöpisteen. Hänen kautensa päättyi kuitenkin yläraajavammaan helmikuussa 2016.
Kaudella 2016–2017 Niku teki läpimurron SM-liigassa ja keräsi 59 runkosarjaottelussa tehopisteet 5+22=27 ja 15 pudotuspeliottelussa 1+5=6. Hän oli runkosarjassa JYPin eniten maaleja tehnyt puolustaja. Niku sijoittui SM-liigan puolustajien pistepörssissä seitsemänneksi. Hän voitti kauden päätteeksi SM-pronssia.
Ura > Seuraura > Jatkosopimus, ulososto ja siirtyminen Montreal Canadiensiin

Lokakuussa 2020 Niku teki Jetsin kanssa kaksivuotisen ja yhteensä 1 450 000 dollarin arvoisen jatkosopimuksen. Hän jäi kaudella 2020–2021 kuitenkin todella pieneen rooliin. Niku vietti koronaviruspandemian vuoksi tammikuussa 2021 alkaneen kauden suurimmaksi osaksi Jetsin varamiesten niin sanotusa taksiryhmässä, ja hän pelasi kauden aikana vain kuusi NHL-ottelua. Jets ei myöskään lähettänyt Nikua farmiin, koska yksisuuntaisen sopimuksen myötä hänen olisi täytynyt läpäistä siirtolista, jonka aikana Nikun pelaajaoikeudet olisi siirtynyt toiselle NHL-seuralle.
Syyskuussa 2021 Jets asetti Nikun ehdottomalle siirtolistalle ostaakseen hänen sopimuksensa ulos. Neljä päivää myöhemmin Niku teki vapaana agenttina vuoden mittaisen ja kaksisuuntaisen sopimuksen, joka toi hänelle NHL:n puolella 750 000 dollaria ja AHL:n puolella 425 000 dollaria kaudessa. Niku pelasi alkukaudella NHL:ssä 13 ottelua tehden kuusi syöttöpistettä. Hänellä oli poissaoloja sekä aivotärähdyksen että koronavirustartunnan vuoksi. Tammikuussa 2022 Canadiens asetti Nikun siirtolistalle. Koska mikään toinen NHL-seura ei poiminut häntä vuorokauden kuluessa, Niku siirrettiin ensin taksiryhmään ja muutamaa päivää myöhemmin AHL-joukkue Laval Rocketiin, jossa hän pelasi kauden loppuun. Niku jakoi 11 syöttöpisteellään koko liigan pudotuspelien puolustajien syöttöpörssin voiton Chicago Wolvesin Joey Keanen kanssa sekä puolustajien pistepörssin toisen sijan Springfield Thunderbirdsin Tommy Crossin kanssa edellään vain Keane.
Ura > Seuraura > Paluu JYPiin ja huomiota herättänyt siirto Ilvekseen

Kaudeksi 2022–2023 Niku palasi vuoden mittaisella sopimuksella JYPiin. Hänet nimettiin joukkueen varakapteeniksi. Niku oli JYPin toiseksi paras pistemies Jerry Turkulaisen jälkeen tehopistein 9+33=42, joilla hän jakoi koko SM-liigan puolustajien pistepörssin kolmannen sijan Tapparan Valtteri Kemiläisen kanssa edellään vain Ilveksen Les Lancaster ja Lukon Thomas Grégoire. Niku sivusi myös JYPin seurahistorian kaikkien aikojen yhden kauden puolustajien piste-ennätystä, joka oli Sami Vatasen (14+28=42) hallussa kaudelta 2011–2012. Huhtikuussa 2023 Niku teki seuran kanssa vuoden mittaisen jatkosopimuksen.
Kaudella 2023–2024 Niku teki piste per peli-tahdilla JYPissä 37 ottelussa tehot 11+26=37, joilla hän johti koko SM-liigan puolustajien pistepörssiä, kunnes 12. tammikuuta 2024 pelatussa ottelussa Helsingin IFK:ta vastaan joukkueen päävalmentajana alle kuukauden toiminut Mikko Heiskanen penkitti Nikun. Hän poistui tämän jälkeen JYPin pukukoppiin, eikä Niku palannut enää joukkueen vahvuuteen. Muutamaa päivää JYP julkaisi tiedotteen, jonka mukaan hänen lähisuvustaan kantautui viikonlopun aikana suru-uutinen, mutta Niku itse kertoi samana päivänä, että hän ei ollut seuraavasta ottelusta poissa kokoonpanosta suru-uutisen takia. Niku kommentoi Ilta-Sanomille myös Heiskasen lähettäneen hänelle ottelun jälkeen tekstiviestin, jossa pyysi Nikua jättämään tulematta seuraavana päivänä jäähallille. Hän ilmaisi halunsa jättää JYPin ja Ilta-Sanomien tietojen mukaan Niku sai rahakkaan sopimustarjouksen Ruotsista. Sveitsiläisen Corriere del Ticino-lehden mukaan Niku neuvotteli myös National Leaguessa pelaavan HC Luganon kanssa, mutta Ilta-Sanomien mukaan hän ei kuitenkaan halunnut siirtyä ulkomaille perhetilanteensa vuoksi. Lopulta 22. tammikuuta 2024 hänen uutisoitiin siirtyvän loppukauden kattavalla sopimuksella SM-liigajoukkue Tampereen Ilvekseen.
Niku teki Ilveksessä loppukaudella 2023–2024 16 runkosarjaottelussa 13 tehopistettä. Hän teki SM-liigassa kauden aikana yhteensä 53 runkosarjaottelussa tehot 12+37=49, joilla Niku voitti koko liigan puolustajien piste- ja syöttöpörssin. Jatkoaika.com-verkkolehden toimittaja Matias Lahtisen mukaan Niku kuitenkin sekoitti Ilveksessä ajoittain runsaasti joukkueensa puolustuksen kemiaa, eikä hänen kokonaisvaltainen pakettinsa pysynyt kasassa. Vaikka Niku teki runkosarjassa myös tulosta, niin Lahtisen mukaan hän ei odotuksista ja vastuusta huolimatta tuonut apua ylivoimaan, ja oli pudotuspeleissä näkymätön. Niku teki viidessä puolivälieräottelussa vain yhden syöttöpisteen.
Ura > Seuraura > Siirtyminen Sveitsiin

Kaudeksi 2024–2025 Niku siirtyi vuoden mittaisella sopimuksella Sveitsin National Leaguen EHC Kloteniin.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Suomi 2016 | jääkiekko |  |
Niku pelasi alle 20-vuotiaiden maailmanmestaruuskilpailuissa vuosina 2015 ja 2016, joista jälkimmäinen turnaus päättyi maailmanmestaruuteen. Hän pelasi myös alle 18-vuotiaiden MM-kilpailuissa vuonna 2014 sekä Ivan Hlinkan muistoturnauksessa vuonna 2013. Hän edusti myös Suomen alle 17-vuotiaiden maajoukkuetta sekä World U-17 Hockey Challengessa että Euroopan nuorten olympiafestivaaleilla vuonna 2013, joista jälkimmäinen turnaus päättyi kultaan.
Suomen A-maajoukkueessa Niku on pelannut seitsemän ottelua tehden yhden syöttöpisteen. Hän pelasi ensimmäisen miesten maaottelunsa Swiss Ice Hockey Gamesin Helsingin jäähallissa 15. joulukuuta 2022 pelatussa avausottelussa Tšekkiä vastaan. Hänet merkittiin heti Suomen ykköspuolustajapariin Sami Lepistön viereen.
Pelityyli

The Sports Forecaster-sivuston mukaan Niku on itsevarma kiekollinen puolustaja, jolla on erinomaiset kiekolliset taidot. Hän on myös luotettava puolustaja omassa päässä. Niku tekee kiekollisena viisaita ja varmoja ratkaisuja, hän avaa peliä hyvin, on hyvä luistelemaan ja hänellä on hyvä tasapaino. Niku ei ole kuitenkaan kovin isokokoinen puolustaja ja hänellä on vielä sisäistettävää pohjoisamerikkalaisessa pelitavassa.
Nikua on verrattu pelityyliltään Sami Vataseen.
Perhe

Nikulla on kanadalaisen puolisonsa Ashleyn kanssa vuonna 2019 syntynyt poika Sami Jr ja vuonna 2022 syntynyt tytär Emmi. Samin isoveli Juho Niku pelaa maalivahtina Suomi-sarjajoukkue Lapuan Virkiässä ja pikkuveli Tomi Niku puolustajana Mestis-joukkue KeuPa HT:ssä. Tomi on aiemmin pelannut myös viisi SM-liigaottelua JYPissä.
Larysa Denysenko

| Larysa Denysenko> Лариса Денисенко |
| --- | --- |
 Larysa Denysenko vuonna 2023.
Henkilötiedot
Syntynyt: 17. kesäkuuta 1973 (ikä 51)
Ammatti:  kirjailija, juristi
Kirjailija
Tuotannon kieli: ukraina
Aiheesta muualla
larysa.com.ua
Löydä lisää kirjailijoitaKirjallisuuden teemasivulta
Larysa Volodymyrivna Denysenko (ukr. Лариса Денисенко; s. 17. kesäkuuta 1973) on ukrainalainen kirjailija, juristi ja yhteiskunnallinen aktivisti.
Denysenko on suorittanut oikeustieteen tutkinnon Kiovan kansallisessa yliopistossa. Hän on ihmisoikeuksien puolustaja ja feministi ja kampanjoi syrjintää vastaan. Hän on Yhdistyneiden kansakuntien hyvän tahdon lähettiläs suvaitsevaisuuden lisäämiseksi Ukrainassa, ja hän toimi vuonna 2018 ukrainalaisen lastenelokuvajuhlan Children KinoFestin lähettiläänä. Hän on Ukrainan PEN:in johtoryhmän jäsen.
Palkinnot ja tunnustukset

Ukrainan korkeimman oikeuden palkinto uskollisuudesta laille
Aiheesta muualla

Kuvia tai muita tiedostoja aiheesta Larysa Denysenko Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Israel  Yhdysvallat  Tšekki  Alankomaat  Puola 
Muut:  Encyclopedia of Modern Ukraine
Haukanmaa

| Haukanmaa |
| --- | --- |
 Haukanmaa
 Koordinaatit: 62.0776°N, 25.8386°E 
Valtio:  Suomi
Maakunta:  Keski-Suomi
Kunta:  Toivakka
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Haukanmaa on kylä Toivakassa, Päijänteen Hauhonselän ja Ristinselän rannalla. Se on Toivakan läntisin kylä. Matkaa Toivakan kirkonkylään on noin 24 km (linnuntietä 13 km), lähimmät kylät ovat Nisula ja Jyväskylän Oravasaari. Haukanmaan päätie Haukanmaanväylä kulkee kylän läpi Päijänteen rantaa pitkin Ilmopohjaan.
Ympäristö ja luonto

Haukanmaan ympäristö on maastoltaan mäkistä, ja alueella on myös rantakallioita kuten Rappukallio, joka sijaitsee luonnonsuojelualueella. Muuratsalo on Hauhonselän toisella puolella Haukanmaasta katsottuna.
Kylän keskusalueella sijaitsevia järviä ja lampia ovat Vääräjärvi, Piililänlampi ja Kolmaslampi. Vääräjärven ja Kolmaslammen vedet laskevat Piililänlampeen, jonka laskuoja Tuomioja laskee Päijänteeseen. Virallisen rekisterikylän alueella sijaitsee myös muun muassa Louhujärvi, Soimajärvi, Iso Salmijärvi, Pieni Salmijärvi, Koirajärvi, Pieni Koirajärvi, Kivikeskus ja Iso Iilijärvi.
Toivakan kunta aloitti Haukanmaan alueen kehittämisen luontomatkakohteeksi vuonna 2016.
Historiaa

Haukanmaan nimi saattaa viitata Hauhon vanhaan eräomistukseen; muun muassa Erkki Fredrikson on arvellut, että alueen nimi on ollut Hauhonmaa, mutta kartalla vääntyi vähitellen nykyiseen muotoonsa. 1550-luvun erämaaluetteloiden perusteella Haukanmaan alue kuului kuitenkin Muuramen kylälle, joka kuului tuolloin Pälkäneen hallintopitäjään erillisalueena. Haukanmaa on alun perin voinut Oravasaaren tapaan kuulua hauholaisille, joilta muuramelaiset olisivat ostaneet alueen itselleen.
Haukanmaan asutus sai alkunsa vuonna 1743 Muuramen takamaille perustetusta Ilmojärven torpasta. Myöhemmin 1700-luvun aikana perustettiin myös Vääräjärven, Rupan, Suomäen ja Ylä-Vääräjärven torpat, 1800-luvun alkupuolella perustettiin vielä Vähä-Ilmojärvi, Rajala ja Majalahti. Torppien kantatalot olivat Muuramen Heikkilä, Sipilä, Mikkola ja Nisula. Asutuksen myöhäiseen syntymiseen on vaikuttanut alueen mäkisyys ja viljelykelpoisen maan vähäisyys. 1830-luvulla isonjaon aikana Haukanmaa erotettiin erilliseksi rekisterikyläksi, ja vuonna 1842 Vääräjärvi, Ilmojärvi ja Majalahti erotettiin Muuramen kantataloista uuden Haukanmaan kylän kantataloiksi. Isonjaon jälkeen kylään alettiin perustaa uusia torppia.
Haukanmaan alue kuului Korpilahden kirkkopitäjään sen perustamisesta lähtien. Haukanmaan ja muiden Vespuolen kylien kulkuyhteydet Korpilahden kirkonkylään olivat heikot, ja vuonna 1889 Mikko Ilmola Raidanlahden kylästä ehdotti Vespuolen erottamista Korpilahdesta. Suunnitelma ei toteutunut, mutta vuonna 1900 Korpilahden kirkonkokouksessa tuli esille Mutasen kappelista kaukaisten Haukanmaan, Vihijärven ja eräiden Rutalahden talojen siirtäminen Toivakan kappeliseurakuntaan, jonka erottamista erilliseksi kirkkoherrakunnaksi suunniteltiin tuohon aikaan. Vuonna 1901 alueet määrättiin uuden Toivakan seurakunnan osiksi. Toivakan seurakunta aloitti toimintansa vuonna 1909.
Haukanmaalle ei kulkenut isoa tietä ennen 1950-lukua, jolloin Piililän talon isäntä, lääkintöneuvos Artturi Nyyssönen, teetti omilla varoillaan Pohjolan ja Pekkalan kautta kulkevan tien Oravasaarelle. Nykyinen rantaa lähempää kulkeva tie valmistui vuonna 1961 ja muutettiin paikallistieksi kaksi vuotta myöhemmin.
Palveluita > Koulu

Haukanmaan kansakoulu perustettiin vuonna 1924 Uudenkartanon maille. Myös Ilmopohja ja Pohjola kuuluivat koulupiiriin, joten koulu toimi myös Ilmopohjan toiminnallisena keskuksena. Koulu lakkautettiin vuonna 1965 ja koulupiiri liitettiin Oravasaaren koulupiiriin. Koulun tiloissa oli vuokra-asuntoja vuoteen 1976 asti, jolloin sinne perustettiin puusepänverstas.
Ildikó Szabó

| Mitalit> Maa:   Unkari.Naisten yleisurheilu.Sisäratojen EM-kilpailut  | Mitalit> Maa:   Unkari.Naisten yleisurheilu.Sisäratojen EM-kilpailut  | Mitalit> Maa:   Unkari.Naisten yleisurheilu.Sisäratojen EM-kilpailut  | Maa:   Unkari> Naisten yleisurheilu. |
| --- | --- | --- | --- |
|  Hopeaa | San Sebastián 1977 | pituushyppy |  |
|  Hopeaa | Milano 1978 | pituushyppy |  |
Ildikó Erdelyi (o.s. Szabó, s. 19. heinäkuuta 1955 Vásárosnamény, Unkari) on entinen unkarilainen yleisurheilija, jonka päälaji oli pituushyppy.
Ildikó Szabó sijoittui Rooman EM-kilpailuissa 1974 pituushypyssä yhdeksänneksi tuloksella 632 cm. Montréalin 1976 olympialaisissa hän oli viides tuloksella 657 cm (loppukilpailun hypyt: 651 – 651 – 657 – 640 – 647 – 0). Montréalissa hän osallistui myös 200 metrin juoksuun ja karsiutui alkuerissä. Hän saavutti sisäratojen EM-kilpailuissa hopeaa San Sebastiánissa 1977 tuloksella 655 cm ja Erdelyi-nimisenä Milanossa 1978 tuloksella 649 cm.
SV Darmstadt 98

SV Darmstadt 98 on saksalainen jalkapalloseura Darmstadtista, Hessenistä. Se perustettiin toukokuussa 1898.
Kaudella 2023–2024 SV Darmstadtin edustusjoukkue pelaa Saksan korkeimmalla sarjatasolla, Bundesliigassa. Seura on historiassa aikaisemmin pelannut Bundesliigassa neljä kertaa vuosina 1978–1979, 1981–1982 ja 2015–2017.
Seuran lajivalikoimaan kuuluu nykyään jalkapallon lisäksi myös muun muassa yleisurheilu, koripallo ja pöytätennis.
Entisiä valmentajia

Torsten Frings
Torsten Lieberknecht
Norbert Meier
Dirk Schuster
Saksan jalkapallon 2. Bundesliiga 2019–2020
Arminia Bielefeld • VfL Bochum • SV Darmstadt 98 • Dynamo Dresden • Erzgebirge Aue • Greuther Fürth • Hamburger SV • Hannover 96 • FC Heidenheim • Holstein Kiel • SSV Jahn Regensburg • Karlsruher SC • FC Nürnberg • VfL Osnabrück • SV Sandhausen • FC St. Pauli • VfB Stuttgart • SV Wehen Wiesbaden
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
David Cal

| Mitalit | Mitalit | Mitalit |  |
| --- | --- | --- | --- |
|  David Cal |  David Cal |  David Cal |  |
Maa:   Espanja
Miesten melonta
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | C-1 1000 m |  |
|  Hopeaa | Ateena 2004 | C-1 500 m |  |
|  Hopeaa | Peking 2008 | C-1 500 m |  |
|  Hopeaa | Peking 2008 | 1000 m |  |
|  Hopeaa | Lontoo 2012 | C-1 000 m |  |
| MM-kilpailut  | MM-kilpailut  | MM-kilpailut  |  |
|  Kultaa | Duisburg 2007 | C-1 500 m |  |
|  Hopeaa | Gainesville 2003 | C-1 1000 m |  |
|  Hopeaa | Zagreb 2005 | C-1 1000 m |  |
|  Hopeaa | Szeged 2011 | C-1 1000 m |  |
|  Pronssia | Duisburg 2007 | C-1 1000 m |  |
David Cal Figueroa (s. 10. lokakuuta 1982 Cangas do Morrazo) on espanjalainen meloja ja olympiavoittaja. Hän edustaa seuratasolla Club de Mar Ría de Aldán -seuraa. Cal on voittanut urallaan viisi mitalia olympialaisista ja viisi mitalia MM-kisoista.
Axel Reinhold Cedercreutz

Axel Reinhold Cedercreutz  (27. joulukuuta 1774 Grangärde, Taalainmaa, Ruotsi – 20. syyskuuta 1859 Köyliö) oli suomalainen vapaaherra ja valtiopäivämies.
Cedercreutzin vanhemmat olivat vapaaherra, ruukinpatruuna Johan Axel Cedercreutz ja Sara Gustava von Ehrenheim ja puoliso vuodesta 1798 Sofia Charlotta Svedenstierna (k. 1838).  Kenraalimajuri, kuvernööri Johan Axel Cedercreutz ja senaattori, kuvernööri Carl Emil Cedercreutz olivat heidän poikiaan. Cedercreutz oli ylimetsänhoitaja Taalainmaan läänissä 1796. Hän sai hovijahtimestarin arvon 1817. Cedercreutz oli edustaja aatelissäädyssä Porvoon valtiopäivillä 1809.
Georg Viktor Berndt von Haartman

Georg Viktor Berndt von Haartman (26. elokuuta 1858 Helsinki – 27. toukokuuta 1929 Helsinki) oli suomalainen insinööri ja virka- ja valtiopäivämies.
Von Haartmanin vanhemmat olivat senaattori Victor von Haartman ja Augusta Vilhelmina Mellin ja puoliso Anna Matilda Kyander. Von Haartman oli insinööri, joka työskenteli valtionrautateiden palveluksessa. Von Haartman  oli aatelissäädyssä edustaja valtiopäivillä 1904–1905.
Mezzosopraano Greta von Haartman oli Georg Viktor Berndt von Haartmanin tytär.
Rionmuuranen

| Rionmuuranen> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Muuraset Myrmotherula
Laji::  fluminensis
Kaksiosainen nimi
 Myrmotherula fluminensis  Gonzaga, 1988 

Katso myös
   Rionmuuranen Wikispeciesissä   Rionmuuranen Commonsissa 
Infobox OKNimi-testi OK: 
Rionmuuranen (Myrmotherula fluminensis) on äärimmäisen uhanalainen varpuslintu, jota tavataan Brasiliassa Rio de Janeiron osavaltiossa.
Rionmuuranen on kooltaan noin 10 cm. Koiraan höyhenpuku on päästä, selästä ja perästä tumman mustan sininen. Vatsa on vaaleampi. Lajilla on tummempi rinta. Rionmuurasen silmänympärykset ovat siniset. Siivet ovat sinisen, mustan ja valkoisen kirjavat. Naaraalla on harmaampi pää ja rinta on vaaleampi. Selkä on ruosteenvärinen. Koiras muistuttaa valkokuvemuurasen alalajia M. axillaris luctuosaa. Lajin äänet muistuttavat valkokuvemuurasen ääniä.
Rionmuuraset elävät metsissä 35–200 metrin korkeudessa. Lajin linnut muodostavat usein sekaparvia esimerkiksi hiirimuurasten (Myrmotherula unicolor) kanssa. Rionmuuraskannan kooksi arvioidaan 50–250 yksilöä.  Suurin lajiin kohdistuva uhka on metsien kaataminen maanviljelyksen tieltä, polttopuiksi ja rakennusmateriaaliksi.
Palojärvi (Suodenniemi)

| Palojärvi |
| --- | --- |
Valtiot:  Suomi 
Paikkakunta:  Sastamala 
Koordinaatit:  61°34′20″N, 22°39′39″E
Mittaustietoja
 fiPalojärvi 
Palojärvi on keskikokoinen Karvianjoen vesistöön kuuluva järvi Pirkanmaalla Sastamalan Suodenniemellä.
Maantietoa

Palojärven pinta-ala on 24,48 hehtaaria, pituus 1,6 kilometriä ja leveys 320 metriä  sekä rantaviivan pituus 3,4 kilometriä . Järvessä ei ole saaria.
Järven etelälahti on kahden jyrkänteen välissä. Järven läntinen ranta on osittain kivikkoa, ja itäinen ranta pääosin jyrkännettä. Pohjoisosassa on jonkin verran vapaa-ajan asuntoja. Seututie 259 kulkee järven itäpuolella kaakkois-luodesuunnassa.
Vesistösuhteet

Järvi sijaitsee Karvianjoen vesistössä (vesistöaluetunnus 36) Lassilanjoen valuma-alueen (36.09) Karhijärven alueella (36.092). Palojärven järvinumero on 36.092.1.007. Vedenpinnan korkeus on 59,7 metriä mpy.
Yhdessä Miekkajärven ja Lavijärven kanssa Palojärvi on osa järviketjua Suodenniemeltä Laviaan. Vetensä Palojärvi saa Suodenjärvestä, josta vesi virtaa noin 400 metriä pitkää ojaa pitkin läpi Mutimatkan. Palojärven vesi laskee lyhyen, noin 100 metriä pitkän ojan kautta Miekkajärveen. Miekkajärvestä vesi laskee edelleen Laviassa sijaitsevaan Lavijärveen ja sieltä Lavian kirkonkylän toisella puolella Karhijärveen.
Luontoarvot

Palojärvi kuuluu vulkaaniseen kallioruhjeen linjaan, ja järveä ympäröivät kalliot ja jyrkänteet ovat entisiä tulivuoria.  Järven itäisellä rannalla sijaitsevalla Pirulanvuorella on Suodenniemen Lions Clubin rakennuttama näkötorni, josta voi katsella muun muassa Palojärvelle.
Palojärvi kuuluu Suodenniemen seitsemän järven retkeilyreittiin.
Jani Karvinen

| Jani Karvinen> Henkilötiedot |
| --- | --- |
Syntynyt: 1975 (ikä 49–50) Tampere
Näyttelijä
Aktiivisena:  1997–
Aiheesta muualla
IMDb 
Elonet
Jani Petri Mikael Karvinen (s. 1975 Tampere) on suomalainen näyttelijä. Hän on näytellyt vuodesta 2000 Kansallisteatterissa, johon hänet kiinnitettiin vuonna 2009. Koulutukseltaan hän on teatteritaiteen maisteri. Tunnetuimmat roolinsa hän on tehnyt elokuvassa Sooloilua sekä televisiosarjoissa Salatut elämät ja Raja.
Vuosina 2014–2016 Karvinen on juontanut Veikkauksen Naapurit-pelin arvontalähetyksiä MTV3- ja Sub-kanavilla. Hän on ollut myös Lidl-kauppaketjun mainoskasvona.
Suomen Näyttelijäliitto valitsi Karvisen vuonna 2022 Vuoden teatterinäyttelijäksi.
Filmografia > Elokuvat

| Vuosi | Elokuva | Rooli |
| --- | --- | --- |
| 2001 | Joki | Kalle |
| 2007 | Sooloilua | Late |
| 2019 | Aurora | mies saunassa |
| 2024 | Levoton Tuhkimo | Pertti Neumann nykyaikana |
Filmografia > Lyhytelokuvat

| Vuosi | Lyhytelokuva | Rooli |
| --- | --- | --- |
| 2000 | Taivas tiellä | Gallup-poika |
| 2006 | Pysäkki |  |
| 2009 | Kesäpaikka | Ex-poikaystävä |